El nou reglament del clavegueram “no crea cap taxa nova, ni suposa cap increment per als usuaris”
20 de agost de 2018

L’Àrea de Sostenibilitat de l’Ajuntament de Llíria va resoldre els dubtes i preguntes sobre el nou reglament del clavegueram, en l’assemblea que es va realitzar el passat divendres en la Llar dels Jubilats, que va comptar amb la participació de veïnes i veïns del municipi.

El pagament de les taxes va ser una de les preguntes més repetides de la vesprada. Al respecte, la regidora de Sostenibilitat, Elena Jiménez, va explicar que el nou reglament “no crea cap taxa, ni tampoc suposa un increment per als usuaris de les taxes ja existents”. Per tant, la taxa del clavegueram es manté invariable, regulada per les ordenances fiscals 17 i 35, aprovades en els anys 1989 i 2008.

En addició, Jiménez va recordar que el pagament de la taxa del clavegueram sols és efectiu per aquelles vivendes i immobles que disposen del servei. “No es pot cobrar una taxa per un servei del qual no es disposa” va puntualitzar la regidora de l’àrea de Sostenibilitat.

D'altra banda, l'assemblea va servir per a aclarir les necessitats de traure a licitació el servei de manteniment de les xarxes del clavegueram, per a garantir el funcionament servei, jaque l'àrea municipal es troba “infradotada” i necessita reforçar els seus recursos materials i humans

Com es va apuntar a l’assemblea, el reglament del clavegueram ha superat l’aprovació inicial i es troba en fase d’al·legacions, fins al pròxim 21 d’agost. “L’aprovació d’este reglament suposa el pas previ a la redacció del Pla Director de Sanejament. Tenim clar què és allò que hem de fer i el camí a seguir” va finalitzar Jiménez.